# Llengües ienisseianes

Les llengües ienisseianes formen una família lingüística hipotètica que pertany al conjunt de les llengües paleosiberianes. Les llengües d'aquesta família es parlen a Sibèria Occidental, al llarg del curs del riu Ienissei, al krai de Krasnoiarsk.
L'antic nom de la família, derivat de l'antic nom de la llengua quet, era ienissei-ostiak. Aquest nom pot provocar confusió, atès que l'ostiak és l'antic nom per a l'khanti, llengua que pertany a la família ugrofinesa, i per tant, uraliana.
Només han sobreviscut les llengües quet, amb aproximadament 500 parlants el 1989, i el iug, amb menys de 5 parlants.

## Llengües de la família

Es té coneixement de cinc llengües que actualment s'adscriuen a la família ienisseiana, de les quals avui dia només es parla una: les altres quatre desaparegueren entre els segles XVIII i xix, tot i que se n'han conservat alguns testimonis que permeten classificar-les:
Pertanyen a les llengües ienisseianes meridionals:
* Arin (†)
* Kott (†)
Pertanyen a les llengües ienisseianes septentrionals:
* Quet (500 parlants)
* Iug (5 parlants el 1980, actualment extingit) (†)
* Pumpokol (†)
Els parlants d'aquestes llengües canviaren al rus, com és el cas dels arin, o a les llengües turqueses, com els kots.

### Quet

El quet (els parlants l'anomenen ostigan) és una llengua tonal, amb cinc tons diferents i una estructura fonètica poc comuna. El 1930, 1988 i 1991 es crearen alfabets per a aquesta llengua, l'últim basat en l'escriptura ciríl·lica. S'han realitzat esforços per introduir la llengua a les llars d'infants i als col·legis. Tanmateix, l'estatus social de la llengua és força baix, i això fa que no se'n creïn nous parlants, cosa que fa que sigui una llengua en perill d'extinció.

## Relació amb altres famílies lingüístiques

El març del 2008, Edward Vajda, de la Universitat Western Washington, publicà un treball en què plantejà l'evidència lèxica i morfològica que apuntaria a una relació entre les llengües ienisseianes amb la família na-dené d'Amèrica del Nord. Tot i que aquest treball comptà amb una bona recepció entre alguns especialistes, Lyle Campbell ha fet una crítica sobre la proposta de Vajda i mostra que l'evidència no és gens sòlida, per tant cal que es continuï estudiant abans de considerar la relació entre aquestes dues famílies lingüístiques.

## Comparació lèxica

Els numerals en diferents llengües ienisseianes són:
    GLOSA Ienissei septentrional Ienissei meridional QuetIugPumpokolPROTO- YENISEI N. KottArinPROTO- YENISEI S. '1'qɔˀk (an.) qūsʲ (in.)χɔˀk (an.) χus̝~qusʲ (in.)χúta*qūča (*qūša) huːčaqúsej*qūča (*qūšaj) '2'ɨ̄nɨ̄nhíneaŋ*hin- iːnakína*xina '3'dɔˀŋdɔˀŋdóŋa*doŋa toːŋatoŋa*toŋa '4'sʲīksikcía-ŋ*šiga šégaŋšaja*šaj-ga '5'qākχakχej-laŋ*qal-ga χeːgäqala*qaj-ga *qala '6'ā ~ àaʰː / aˑággiaŋ*ag- χel-uːčaögga*5+1 *ög-ga '7'ɔˀnɔˀnón'aŋ*on- χel-iːna (= 5 + 2)in'a '8'ɨnam bənʲsʲaŋ qō (= 10 - 2)(bɔsim)hinbásiaŋ*10-2 χal-toːŋa (= 5 + 3)kinamančau (= 10 - 2) '9'qusʲam bənʲsʲaŋ qō (= 10 - 1)(dɛbet)χúta hamósa χajáŋ*10-1 čumu-aːgakusamančau*10-1 '10'qōχoχajáŋ*qo- haːgaqoa*qo-ga
Les diferències en el numeral '1' es refereixen a la diferència de gènere: animat/inanimat. Els termes entre parèntesis per al iug indiquen que es tracta de préstecs lèxics procedents del rus.

## Referències

* ↑ Campbell, Lyle (2011). «Review of The Dene-Yeniseian Connection, ed. by James Kari and Ben A. Potter». International Journal of American Linguistics 77(3):445-451.
* ↑ Yenisean Numerals (M. Rosenferder)
* ↑ «Yensisean Numerals (E. Chan)». Arxivat de l'original el 2014-05-14. [Consulta: 27 juny 2013].